ਮੋਮੀਨਾ ਅਤੇ ਅਹਿਦ ਰਜ਼ਾ ਮੀਰ ਨੇ ਕੋਕ ਸਟੂਡੀਓ ਵਿੱਚ 'ਕੋ ਕੋ ਕੋਰੀਨਾ' ਗੀਤ ਗਾਇਆ ਹੈ

ਅਜਿਹਾ ਕੁਝ ਹੋਇਆ ਪਾਕਿਸਤਾਨ ਦੇ ਮਸ਼ਹੂਰ ਗੀਤ 'ਕੋ ਕੋ ਕੋਰੀਨਾ' ਦੇ ਨਾਲ ਵੀ, ਜਿਸ ਉੱਤੇ ਵਿਵਾਦ ਇੰਨਾ ਵੱਧ ਗਿਆ ਹੈ ਕਿ ਇਸ ਵਿੱਚ ਪਾਕਿਸਤਾਨ ਸਰਕਾਰ ਦੀ ਮੰਤਰੀ ਵੀ ਸ਼ਾਮਿਲ ਹੋ ਗਈ। 

ਇਸ ਨੂੰ ਗੀਤ ਨੂੰ ਗਾਇਆ ਹੈ ਮੋਮੀਨਾ ਮੁਸਤੇਹਸਨ ਅਤੇ ਅਹਿਦ ਮੀਰ ਨੇ। ਇਹ ਅਹਿਦ ਮੀਰ ਦਾ ਪਹਿਲਾ ਗੀਤ ਹੈ। ਇਸ ਗੀਤ ਦੀ ਨਾਪਸੰਦਗੀ ਕਰਨ ਵਾਲਿਆਂ ਦੀ ਸੂਚੀ ਵਿੱਚ ਮੋਹਰੀ ਹਨ ਪਾਕਿਸਤਾਨ ਦੀ ਮਨੁੱਖੀ ਅਧਿਕਾਰਾਂ ਦੀ ਮੰਤਰੀ ਸ਼ੀਰੀਨ ਮਾਜਰੀ। 

ਇਹ ਵੀ ਪੜ੍ਹੋ:

ਮਸ਼ਹੂਰ ਟੀਵੀ ਸ਼ੋਅ ਕੋਕ ਸਟੂਡੀਓ ਨੇ ਇਹ ਗੀਤ ਯੂ-ਟਿਊਬ ਉੱਤੇ ਅਪਲੋਡ ਕੀਤਾ ਤਾਂ ਸ਼ੀਰੀਨ ਮਾਜਰੀ ਨੇ ਟਵੀਟ ਕਰਕੇ ਨਾਰਾਜ਼ਗੀ ਪ੍ਰਗਟਾਈ । ਉਨ੍ਹਾਂ ਲਿਖਿਆ, "ਭਿਆਨਕ! ਇੱਕ ਸ਼ਾਨਦਾਰ ਕਲਾਸਿਕ ਗੀਤ ਨੂੰ ਤਬਾਹ ਕਰ ਦਿੱਤਾ ਗਿਆ - ਕੋਕ ਸਟੂਡਿਓ ਨੇ ਕਿਉਂ ਇਸ ਕਲਾਸਿਕ ਗੀਤ ਦੇ ਅਜਿਹੇ ਕਤਲੇਆਮ ਦੀ ਇਜਾਜ਼ਤ ਦਿੱਤੀ?"

ਵਿਵਾਦ ਤੋਂ ਬਾਅਦ ਮੋਮੀਨਾ ਮੁਸਤੇਹਸਨ ਨੇ ਟਵੀਟ ਕਰਕੇ ਮਾਫੀ ਮੰਗੀ। ਉਨ੍ਹਾਂ ਨੇ ਕਿਹਾ, "ਤੁਹਾਡੀਆਂ ਭਾਵਨਾਵਾਂ ਨੂੰ ਠੇਸ ਪਹੁੰਚਾਉਣ ਲਈ ਮਾਫੀ ਚਾਹੁੰਦੀ ਹਾਂ। 

ਤੁਹਾਡਾ ਹੱਕ ਹੈ ਕਿ ਤੁਸੀਂ ਸਾਡੇ ਬਾਰੇ ਵਿਚਾਰ ਰੱਖੋ ਅਤੇ ਆਪਣੀ ਨਾਰਾਜ਼ਗੀ ਜ਼ਾਹਿਰ ਕਰੋ, ਉਸੇ ਤਰ੍ਹਾਂ ਹੀ ਜਿਵੇਂ ਸਾਡਾ ਅਧਿਕਾਰ ਹੈ ਆਪਣੀਆਂ ਭਾਵਨਾਵਾਂ ਜ਼ਾਹਿਰ ਕਰਨ ਦਾ।

 ਸਾਡੇ ਮਨੁੱਖੀ ਅਧਿਕਾਰਾਂ ਦੇ ਮੰਤਰੀ ਹੋਣ ਕਾਰਨ ਤੁਹਾਨੂੰ ਕੋਕ ਸਟੂਡੀਓ ਦੀ ਸ਼ਲਾਘਾ ਕਰਨੀ ਚਾਹੀਦੀ ਹੈ ਕਿ ਉਨ੍ਹਾਂ ਨੇ ਸਾਨੂੰ ਅਜਿਹੀ ਇਜਾਜ਼ਤ ਦਿੱਤੀ। ਖਾਸ ਕਰਕੇ ਉਦੋਂ ਜਦੋਂ ਉਹ ਭਿਆਨਕ ਸੀ।"

ਹਾਲਾਂਕਿ ਬਾਅਦ ਵਿੱਚ ਮਨੁੱਖੀ ਅਧਿਕਾਰਾਂ ਦੀ ਮੰਤਰੀ ਸ਼ੀਰੀਨ ਮਾਜਰੀ ਸਪੱਸ਼ਟ ਨੇ ਕੀਤਾ ਕਿ ਉਹ ਸਿਰਫ਼ ਗੀਤ ਬਾਰੇ ਆਪਣਾ ਪੱਖ ਰੱਖ ਰਹੇ ਸਨ। ਫਿਰ ਮੰਤਰਾਲੇ ਨੂੰ ਇਸ ਵਿੱਚ ਲਿਆਉਣ ਦੀ ਕੀ ਲੋੜ ਹੈ।

ਫਿਰ ਮੋਮੀਨਾ ਨੇ ਜੋ ਟਵੀਟ ਕੀਤਾ ਉਹ ਉਸ ਨੇ ਸਭ ਤੋਂ ਉੱਤੇ ਪਿੰਨ ਵੀ ਕਰ ਦਿੱਤਾ ਹੈ। ਇਸ ਵਿੱਚ ਉਨ੍ਹਾਂ ਲਿਖਿਆ, "ਮੈਂ ਇਸ ਦੀ ਇੱਜ਼ਤ ਕਰਦੀ ਹਾਂ।

 ਮੈਂ ਮਾਫੀ ਵੀ ਮੰਗੀ ਅਤੇ ਇਹ ਵੀ ਕਬੂਲ ਕੀਤਾ ਕਿ ਤੁਹਾਡਾ ਪੂਰਾ ਹੱਕ ਹੈ ਕਿ ਤੁਸੀਂ ਗੀਤ ਬਾਰੇ ਆਪਣੇ ਵਿਚਾਰ ਰੱਖੋ ਅਤੇ ਆਪਣੀ ਨਾਰਾਜ਼ਗੀ ਜਤਾਓ। 

ਮੈਂ ਤਾਂ ਸਿਰਫ਼ ਤੁਹਾਡੇ ਸਵਾਲ ਦਾ ਜਵਾਬ ਹੀ ਦੇ ਰਹੀ ਸੀ ਕਿ ਕੋਕ ਸਟੂਡੀਓ ਨੇ ਇਸ ਦੀ ਇਜਾਜ਼ਤ ਕਿਉਂ ਦਿੱਤੀ।" 

"ਇਸ ਦੇਸ ਦੇ ਨਾਗਰਿਕ ਹੋਣ ਦੇ ਕਾਰਨ ਅਸੀਂ ਤੁਹਾਡੇ ਤੋਂ ਉਮੀਦ ਕਰਦੇ ਹਾਂ। ਸਪਾਈਡਰ ਮੈਨ ਫਿਲਮ ਦੇ ਪਾਤਰ ਤੇ ਉਸ ਦੇ ਅੰਕਲ ਬੈੱਨ ਨੇ ਵੀ ਕਿਹਾ ਹੈ 'ਵੱਡੀ ਤਾਕਤ ਦੇ ਨਾਲ ਵੱਡੀ ਜ਼ਿੰਮੇਵਾਰੀ ਆਉਂਦੀ ਹੈ'।"

ਇਸ ਸਾਰੇ ਵਿਵਾਦ ਦੌਰਾਨ ਕਈ ਲੋਕ ਮੋਮੀਨਾ ਦੇ ਪੱਖ ਵਿੱਚ ਆਏ ਅਤੇ ਕਈ ਸ਼ੀਰੀਨ ਦੇ ਪੱਖ ਵਿੱਚ ਨਿਤਰ ਆਏ। 

ਕੁਝ ਲੋਕਾਂ ਦਾ ਕਹਿਣਾ ਹੈ ਕਿ ਇਹ ਗੀਤ ਇੰਨਾ ਮਾੜਾ ਹੈ ਕਿ ਅਧਿਕਾਰਾਂ ਦੀ ਉਲੰਘਣਾ ਹੀ ਹੈ ਜਦੋਂਕਿ ਕੁਝ ਲੋਕਾਂ ਨੇ ਇਹ ਵੀ ਸਵਾਲ ਖੜ੍ਹਾ ਕੀਤਾ ਕਿ ਜਦੋਂ ਦੇਸ ਵਿੱਚ ਇੰਨੇ ਮੁੱਦੇ ਹਨ ਤਾਂ ਫਿਰ ਮੰਤਰੀ ਨੂੰ ਇੱਕ ਗੀਤ ਉੱਤੇ ਹੀ ਧਿਆਨ ਕੇਂਦਰਿਤ ਨਹੀਂ ਕਰਨਾ... \n\nਉਪਰੋਕਤ ਲੇਖ ਲਈ ਮੈਨੂੰ ਇੱਕ ਵਧੀਆ ਸਿਰਲੇਖ ਦਿਓ।
'ਕੋ ਕੋ ਕੋਰੀਨਾ' : ਕੋਕ ਸਟੂਡੀਓ ਦੇ ਇਸ ਗੀਤ ਨੇ ਪਾਈ ਪਾਕਿਸਤਾਨ 'ਚ ਭਸੂੜੀ